וילי קאולי-סטיין

וילי טריל קאולי-סטיין (באנגלית: Willie Trill Cauley-Stein; נולד ב-18 באוגוסט 1993) הוא כדורסלן אמריקאי המשחק בעמדת הסנטר, בקבוצת פילדלפיה 76' מליגת ה-NBA.

נעורים וקריירת מכללות
קאולי-סטיין נולד בעיירה הקטנה ספירויל שבקנזס, בנם של וילי קאולי ומרלן סטיין. שני הוריו היו שחקני כדורסל מצטיינים בתקופת לימודיהם במכללה, הם לא נישאו ונפרדו זמן קצר לאחר הולדת בנם. קאולי-סטיין גדל בבית הורי אמו בקנזס, הוא הצטיין בכדורסל ובפוטבול, אך ציוניו לא אפשרו לו להתקבל לקולג'. הוא עבר ללמוד בבית ספר גדול יותר המרוחק כחמש שעות נסיעה מהעיירה בה גדל. הוא נלקח תחת חסותו של ויל שילדס, שחקן פוטבול ב-NFL שבנו שיחק יחד עם קאולי-סטיין.

ב-2012 החל ללמוד באוניברסיטת קנטקי. בעונתו הראשונה בקבוצת הכדורסל של קנטקי שימש מחליפו של נרלנס נואל ולאחר פציעתו של נואל תפס את עמדת הסנטר הפותח. הוא רשם ממוצע של 8.3 נקודות, 6.2 ריבאונדים ו-2.1 חסימות למשחק ונבחר לחמישיית העונה בליגת ה-SEC אליה משתייכת קנטקי. בעונתו השנייה רשם ממוצע של 6.8 נקודות, 6.1 ריבאונדים ו-2.9 חסימות למשחק. הוא נבחר לחמישיית ההגנה של ה-SEC. בעונתו השלישית רשם ממוצע של 8.9 נקודות, 6.4 ריבאונדים ו-1.7 חסימות למשחק ונבחר על ידי איגוד המאמנים לשחקן ההגנה של השנה ב-NCAA. כמו כן נבחר לחמישיית העונה ב-NCAA.

קריירה מקצועית

סקרמנטו קינגס
בדראפט ה-NBA 2015 נבחר במקום השישי על ידי סקרמנטו קינגס. הוא השיג במהלך העונה ממוצעים של 7.0 נקודות ו-5.3 ריבאונדים למשחק ונבחר לחמישיית הרוקיז השנייה של העונה.

גולדן סטייט ווריורס
ביולי 2019, לאחר 4 עונות בסקרמנטו, חתם על חוזה בגולדן סטייט ווריורס.

דאלאס מאבריקס
בינואר 2020, לאחר 41 משחקים בגולדן סטייט, הועבר קאולי-סטיין בטרייד לדאלאס מאבריקס בתמורה לבחירת דראפט עתידית. לקראת חידוש עונת  ב"בועה באורלנדו" הודיע שלא יצטרף למאבריקס, על מנת להיות לצד בת זוגו ההרה.

ב-15 בינואר 2022 שוחרר מהקבוצה כדי לפנות מקום בסגל להחתמת מרקיז כריס.

פילדלפיה 76
ב-24 בפברואר 2022 חתם על חוזה לעשרה ימים בפילדלפיה 76'.

סטטיסטיקות הקריירה

בעונה הסדירה של ה-NBA

קישורים חיצוניים

 פרופיל, באתר אוניברסיטת קנטקי
 Superstardom Awaits Willie Cauley-Stein...If He Finally Decides He Wants It, באתר bleacherreport.com, 12 בדצמבר 2014

הערות שוליים

כדורסלני אוניברסיטת קנטקי
כדורסלני סקרמנטו קינגס
כדורסלני גולדן סטייט ווריורס
כדורסלני דאלאס מאבריקס
כדורסלני פילדלפיה 76'
כדורסלנים אפרו-אמריקאים
כדורסלנים אמריקאים
בחירות דראפט של סקרמנטו קינגס
קנזס: כדורסלנים
אמריקאים שנולדו ב-1993